2009-2010 viis UNICEF Eesti ellu pilootprojekti "Süsteemne alus kogukonnapõhiseks varajasele märkamisele ja sekkumisele suunatud tegevuseks: ühistegevuse mudeli väljatöötamine" kuues kohalikus omavalitsuses (Jõhvi, Kose, Lihula, Rapla, Tapa ja Viljandi). Projekti rahastas  Hasartmängumaksu Nõukogu.  Projektis oli kaks olulist osa: ennetustegevuse kogemuse kaardistamine kohalikes omavalitsustes ja võrgupõhise juhise koostamine.  Projekti raames viidi omavalitsustes läbi mitmeid tegevusi, mis toetavad kohalikku ennetustöö arendamist eesmärgiga märgata laste ja noorte muresid ja probleeme enne, kui need on jõudnud menetlemiseks alaealiste komisjoni või prokuratuuri.  Võrgupõhise juhis kohalikele omavalitsusele aadressil www.kuriteoennetus.ee/markajahooli.  Hetkel on projektis osalevad kuus omavalitsust koostamas koostöölepingut nende partneritega, kelle igapäevatöö hulka kuulub varane märkamine ja kes peaksid üleskerkinud probleemidele ühiselt lahendusi leidma. Lepinguga kinnitatakse tegevuskavad, milles on sõnastatud eesmärgid, kuhu lähiaastatel valdkonnapõhise ennetustöö arendamisega soovitakse jõuda.